Tanévkezdési Protokoll

2020/2021-es tanév

(2.kiegészített változat)

Készítette: Oláhné Szabó Anita

 igazgató

2020. október 01.

Az Emberi Erőforrások Minisztériuma az Operatív Törzzsel, a Belügyminisztériummal és a Nemzeti Népegészségügyi Központtal együttműködve összeállította a 2020/2021.tanév kezdésére és lebonyolítására vonatkozó részletes intézkedési tervet, mely alapján intézményünk is kidolgozta a saját eljárásrendjét.

Jelen dokumentum szabályozása kiterjed a Pilisvörösvári Cziffra György Alapfokú Művészeti Iskolával szerződésben lévő minden dolgozóra, tanulóra, szülőkre és egyéb külső partnerekre is.

Jelen protokoll módosításig vagy visszavonásig érvényes.

A felkészülési folyamat részletes szabályozását az 1. számú melléklet tartalmazza

**1, AZ INTÉZMÉNYEK LÁTOGATÁSA, RENDEZVÉNYEK**

* A nevelési-oktatási intézményeket kizárólag egészséges, tüneteket nem mutató gyermek, tanuló látogathatja.
* Amennyiben gyermeknél tünet észlelhető, a NNK aktuális eljárásrendje alapján a szülő köteles gondoskodni orvosi vizsgálatról.
* A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.
* Az őszi időszakban csoportos rendezvényeket nem tartunk.
* Gondoskodtunk a tanulók lazább elhelyezéséről.

A csoportos oktatásnál a létszámokat minimalizáltuk, hogy a tantermekben a megfelelő távolság betartható legyen.

* A tanítási órákon, foglalkozásokon a maszk viselése lehetséges, de nem kötelező.
* A közösségi terekben a maszk viselése javasolt. (Szabadság úti épület aula, Művészetek Háza aulái, Pilisszántói Általános Iskola közösségi terei).
* Kérjük, ezeken helyeken is fokozottan figyeljenek az 1,5 méteres távolság betartására.
* Az egyéni és csoportos oktatásban minden főtárgytanár az első tanítási órán a balesetmegelőzési oktatással egybekötve elmondja minden növendéknek a most életbe lépő szabályokat.
* A gyermekeknek ismertetjük az úgynevezett köhögési etikettet: papír zsebkendő használata köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.
* A csoportos órák között a padok, ajtó kilincsek fertőtlenítését elvégezzük. A megfelelő szellőztetést biztosítjuk.
* Az intézmények bejáratánál vírusölő hatású kézfertőtlenítőt biztosítunk. A tanulók csak alapos kézmosás/kézfertőtlenítés után léphetnek be az egyéni, illetve csoportos termekbe. A gyerekek, tanulók esetében inkább javasolt a szappanos kézmosás. Ehhez a folyékony szappan, kézfertőtlenítő, papír kéztörlő rendelkezésre áll minden oktatási helyen.
* A kollégák azokat a hangszereket, eszközöket, melyek esetében ez lehetséges folyamatosan fertőtlenítik. A szülőket kértük, hogy a tanulók is tegyék ezt meg saját használatú hangszereikkel.
* A szülőkkel való kapcsolattartás/információ átadás elsődleges formája a Kréta elektronikus napló üzenetküldő funkciója, e-mail (pilis.zene@gmail.com), iskolánk honlapja, illetve telefon.
* Személyes egyeztetést igénylő ügyekben előzetes bejelentkezés után, a járványügyi szabályok betartása mellet kerülhet sor.
* Külön felhívtuk a figyelmet arra, hogy az intézmény Házirendje szerint a 001-es Fő utcai Telephely területén a szülők a földszinten várakozhatnak. Csak azok a tanulók mehetnek fel az emeleti termekbe, akiknek órája van.

**2, TANULÓI HIÁNYZÁSOK KEZELÉSE**

* Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a gyermek, a tanuló hatósági karanténba kerül a részére előírt karantén időszakára.
* Ezen időszakban a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett részt vehet az oktatásban.

**3, TAKARÍTÁSI ÉS FERTŐTLENÍTÉSI REND**

* Székhely:

A Pilisvörösvári Cziffra György Alapfokú Művészeti Iskola székhelyén, a takarító személyzet köteles takarítási és fertőtlenítési naplót vezetni. A tanítás megkezdése előtt a takarító személyzet végzi el a kijelölt takarítási feladatokat. A szakmai tárgyat tanító tanárok kiemelt feladata, az oktatásra használt eszközök, hangszerek rendszeres tisztítása, fertőtlenítése, illetve a hatályos szabályok betartása és betartatása.

A székhelyen folyamatos portaszolgálatot tudunk biztosítani, melyet a műszaki dolgozók végeznek el. Normál időszakban az épület egy bejáratát használjuk, mely a járványügyi helyzetben zárva tartunk. A belépésékor-kilépéskor a kézfertőtlenítőt igénybe kell venni, amit a bejáratnál biztosítunk. Kijelölt izolációs helység a 6-os terem, melyben elhelyezésre kerülnek: lázmérő, gumikesztyű, maszk.

* 001-es Fő utcai telephely:

A tanítás megkezdéséig a takarítást, fertőtlenítést elvégezzük, erről naplót vezet a takarító kolléga. A csoportos órák között a szakmai tárgyat tanító tanár, a kilincsek, padok, több gyerek által használt eszközöket fertőtleníti, gondoskodik az alapos szellőztetésről. A csoportos órák közötti fertőtlenítésről a kolléga naplót vezet. A portán és minden emeleten kihelyezett kézfertőtlenítőket köteles használni mindenki. Kijelölt izolációs helység a 4-es terem, melyben elhelyezésre kerülnek: lázmérő, gumikesztyű, maszk.

* 006-os Pilisszántói telephely:

A tanítás megkezdéséig a takarítást, fertőtlenítést a Pilisszántói Szlovák Nemzetiségi Általános Iskola takarító személyzete végzi el. A csoportos órák között a szakmai tárgyat tanító tanár, a kilincsek, padok, több gyerek által használt eszközöket fertőtleníti, gondoskodik az alapos szellőztetésről. A csoportos órák közötti fertőtlenítésről a kolléga naplót vezet. A portán és minden emeleten kihelyezett kézfertőtlenítőket köteles használni mindenki. Kijelölt izolációs helység a fejlesztő terem, melyben elhelyezésre kerülnek: lázmérő, gumikesztyű, maszk.

Az Intézményvezető és helyettese a székhelyen és a telephelyeken folyamatos egyeztet az adott intézmény vezetőjével, a biztonságos munkakörnyezet megteremtése és biztosítása érdekében és ellenőrzi az eljárásrend pontos betartását.

**4, MASZKOK, GUMIKESZTYŰK, FERTŐTLENÍTŐ SZEREK RENDELKEZÉSRE ÁLLÁSA, ELDOBHATÓ MASZKOK GŰJTÉSE, SZÁLLÍTÁSA**

* Minden pénteken az iskolai titkár ellenőrzi a készleteket, erről naplót vezet. Szükség szerint gondoskodik a készletek pótlásáról, időben megrendeli a következő adagot, hogy ne maradjunk fertőtlenítő szerek és a védelmet biztosító maszkok nélkül.
* A zsákokba gyűjtött, egy helyen tárolt egyszerhasználatos maszkokat a jogszabályban meghatározottak szerint gyűjtjük és gondoskodunk azok elszállításáról.

**5, TEENDŐK BETEG SZEMÉLY ESETÉN**

* Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskolaegészségügyi orvost, aki az érvényes eljárásrend szerint dönt a további teendőkről. Gyermek esetén a szülőt/gondviselőt értesítjük. A szülőnek feltétlenül értesíteni kell telefonon a gyermek háziorvosát/házi gyermekorvosát. Azt követően az orvos utasításainak alapján kell eljárni. A beteg gyermek felügyeletét ellátó személynek kesztyű és maszk használata kötelező.
* Kialakításra kerültek a beteg gyerekek elkülönítésére szolgáló helyiségek. Beszereztük a gyerekfelügyeletet ellátó kollégák számára szükséges maszkokat, gumikesztyűket, lázmérőket.
* Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.
* A gyermek az iskolába – hasonlóan más megbetegedésekhez – kizárólag orvosi igazolással térhet vissza, melyet az intézmények el kell fogadnia, azt saját hatáskörben nem bírálhatja felül.
* Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján a szükséges intézkedéseket meg kell tenni.

**6, KOMMUNIKÁCIÓ, TÁJÉKOZÓDÁS**

* A titkársági ügyintézés előzetes bejelentkezés alapján történik. Felhívjuk a figyelmet arra, hogy minden iskolahasználó hiteles forrásokból tájékozódjon. Az oktatással kapcsolatos híreket a www.kormany.hu és a www.oktatas.hu felületein lehet követni.

**7, DIGITÁLIS OKTATÁSRA VALÓ ÁTÁLLÁS**

A digitális oktatás első tapasztalatai alapján a Pilisvörösvári Cziffra György Alapfokú Művészeti Iskola a következő irányelveket fogalmazza meg a digitális munkarend kapcsán:

* Az órák, osztályzatok, hiányzások, házi feladatok és egyéb beírások elsődleges platformja továbbra is a KRÉTA elektronikus napló.
* A Google Classroom az a közös felület, ahonnan kiindulva tanáraink közvetítik a tanításhoz kapcsolódó anyagokat, feladatokat, kottákat, zenehallgatáshoz szükséges linkeket.
* Létrehoztuk a 2020/2021-es tanévre, tanárok osztályait, a növendékeket felvettük a megfelelő csoportokba, egyéni osztályokba, így a lehető leggyorsabban biztosítani tudjuk a folyamatos oktatást, ha a kialakult járványügyi helyzet miatt a felettes szervek elrendelik a digitális oktatásra való átállást.
* A tanári kapcsolattartásra a Messenger felületet részesítjük előnyben, ahová minden kollégát felvettünk, így a lehető leggyorsabb az információ áramlása.
* A napi zenei nevelésre, a tanórák online térben való megvalósulására, a tanárok számára szabad kezet biztosítunk. Mindenki a maga által kedvelt és ismert platformot használhatja az online zeneórák megtartására. Eddigi tapasztalataink szerint a következő chat programok segítségével kommunikálnak tanáraink:
* Messenger,
* Viber,
* Skype,
* Google Duo
* Zoom.

8, **TESTHŐMÉRSÉKLET MÉRÉS**

* A járványügyi készültségi időszak védelmi intézkedéseiről szóló 431/2020. (IX. 18.) Korm. rendelet értelmében a köznevelési intézményekben 2020. október 1-jétől kötelező a foglalkoztatottak és a gyermekek, tanulók testhőmérsékletének mérése érkezéskor. A döntés értelmében foglalkoztatott, illetve nagykorú tanuló csak akkor mehet az intézménybe, ha az érkezéskor mért testhőmérséklete nem haladja meg az országos tisztifőorvos által meghatározott mértéket (37,8 °C). Kiskorú tanuló, illetve gyermek esetén, ha testhőmérséklete az ismételt mérés alapján is eléri vagy meghaladja ezt a mértéket, a többi gyermektől, illetve tanulótól el kell különíteni és erről a szülőt vagy a törvényes képviselőt haladéktalanul tájékoztatni kell.
* Intézményünkben és a Fő utcai telephelyen a mérési pontokat a bejáratnál helyeztük el. A Fő utcai telephelyen a testhőmérséklet mérését a Művészetek Háza dolgozóival közösen látjuk el. A pedagógusok és technikai alkalmazottak testhőmérsékletét a munka megkezdése előtt mérjük. A Pilisszántói telephelyen a testhőmérséklet mérését a szaktanárok végzik.